钦定古今图书集成/明伦汇编/闺媛典/第076卷 > 赵乔年继室毛氏
## 钦定古今图书集成/明伦汇编/闺媛典/第076卷 > 赵乔年继室毛氏

按《续深州志》：万历间，副宪赵乔年继室毛氏，年二十
六而寡，子应泰甫六岁，口授以《孝经》《论语》。泰既幼，与
前室两子一同训诲，绝不计彼此。常曰：“我第求其足
以供菽水，给馆糓而已。”平居寡言笑，崇俭勤，绝丐贷，
御臧获俱有礼法，外族不轻往来，二十三年如一日。
崇祯癸未之变，城破被执，大骂死之。